Szombaton a Dunántúl számtalan területén havazott, több helyen meg is maradt a hó. Havazott a Mátrában is, Kékestetőn vasárnap már szánkóversenyt is rendeznek.

Folyamatosan terjed kelet felé a havazás, miközben a nyugati országrészben csökken az intenzitása. A közútkezelő egyelőre nem jelzett nagyobb fennakadást az utakon – hangzott el az M1 aktuális csatorna híradójában.

Zalaegerszegen a havazással együtt 50-60 kilométeres szél is fúj, a Bakonyban és Kékestetőn is megmarad a hó. A híradó tudósítója szerint Kékestetőn már egybefüggő, 6-8 centiméteres hóréteg alakult ki, vasárnap már szánkóversenyt rendeznek.

Kékestető a déli órákban

A Magyar Közút egyelőre nem jelezett nagyobb fennakadást. Honlapján a kezelő azt írta, a 83-as és 84-es főúton, valamint Fertőszentmiklós, Sárvár és Tapolca közelében, illetve a Bakonyban a mellékutak helyenként latyakosak, hókásásak.

(MTI)